Source: http://www.absport.ro/volei/video-succes-in-minimum-de-seturi-pentru-csm-volei-alba-blaj-la-timisoara/
Timestamp: 2019-03-24 05:43:23+00:00

Document:
VIDEO: Succes în minimum de seturi pentru CSM Volei Alba Blaj la Timişoara | AbSport.ro
Acasă Volei Divizia A1 Feminin VIDEO: Succes în minimum de seturi pentru CSM Volei Alba Blaj la...
VIDEO: Succes în minimum de seturi pentru CSM Volei Alba Blaj la Timişoara
CSM Volei Alba Blaj a învins, sâmbătă seară, cu 3-0, în deplasare, pe UVT Agroland Timişora, într-un meci din etapa a doua a Diviziei A1 la volei feminin.
Pe seturi scorul a fost 28-26, 25-20, 25-20 în favoarea vicecampioanei Europei, care s-a impus într-o oră şi 17 minute.
Primul set al meciului a fost și cel mai spectaculos și a durat aproape 30 de minute. Cele două echipe au oferit o dispută palpitantă, fiecare formație având posibilitatea de a închide parțialul. Mai întâi în această situație s-a aflat Volei Alba Blaj (24-23), apoi Agroland a ratat două mingi de set (25-24 și 26-25), pentru ca vicecampioana Europei să puncteze de 3 ori consecutiv și să se impună cu 28-26.
În setul al doilea cele două echipe au mers cap la cap în prima parte, după care gazdele s-au distanțat la patru puncte (14-10). Blăjencele reușesc să recupereze și să egaleze, pentru ca în final să puncteze de cinci ori consecutiv (25-20).
Setul al treilea a semănat cu cel precedent, UVT Agroland a condus cu 11-7, Blajul a reușit apoi şanse puncte consecutive și a făcut 13-11, din acel moment vicecampioana Europei păstrând o marjă de siguranță până la final, setul fiind adjudecat cu 25-20.
Ana Lazarević, cu 19 puncte, a fost, de departe, cea mai eficientă jucătoare de pe teren. Ea a fost urmată, în statistica partidei, de Maja Aleksić (10 puncte, dintre care 7 cu blocajul) și de Katarina Jovanovic de la gazde, tot cu 10 puncte realizate.
Darko Zakoc a trimis în teren următoarea formație: Aleksandra Cirovic – Ana Lazarevic (19p.), Maja Aleksic (10p.), Katerina Zhidkova (5p.), Mariya Karakasheva (4p.), Nadia Ninkovic (5p.) – Suzana Cebic (libero 1). Au mai jucat: Ioana Baciu (4p.), Lora Kitipova (4p.), Ramona Rus (4p.) – Marina Vujović (libero 2).
CSM Volei Alba Blaj împarte, după disputarea a două etape, prima poziție cu Știința Bacău, ambele echipe având câte 6 puncte. Vicecampioana Europei va juca în următorul meci din campionat pe teren propriu, cu Universitatea Cluj (10 noiembrie).
Pentru CSM Volei Alba Blaj urmează însă partida de la Sibiu cu formaţia germană Allianz MTV Sttutgart, din prima manşşă a turului al treilea preliminar al Ligii Campionilor, programat miercuri, de la ora 18.00, în Sala Sporturilor “Transilvania” din Sibiu.
sursa foto-video: facebook UVT Agroland Timisoara
Mai jos aveţi înregistrarea partidei de la Timişoara:
#DiviziaA1F | UVT Agroland v. Volei Alba Blaj
Publicată de UVT Agroland Timisoara pe Sâmbătă, 3 Noiembrie 2018
Articolul precedentFOTO/VIDEO: Victoria italiană a Olimpiei Aiud în imagini
Articolul următorMiriam Bulgaru triumf la dublu într-un turneu ITF din Spania

References: CSM 
 CSM 
 CSM 

CSM 

CSM 
 CSM